Auk aðstandenda gagnasafnanna sem Málið sækir efni sitt til hafa aðrir starfsmenn lagt ritstjórninni lið við hönnun og undirbúning , m.a . Vefgáttin málið.is var opnuð 2016 á degi íslenskrar tungu , 16. nóvember . Hvað varðar mismunandi markmið og innihald gagnasafnanna má meðal annars benda á að Beygingarlýsing íslensks nútímamáls geymir orð og beygingar sem tíðkast í íslensku og hún er fyrst og fremst unnin í anda lýsandi málfræði – enda þótt einnig sé að finna þar athugasemdir og ábendingar um notkun . Í safninu eru nú tæplega 260 þús. beygingardæmi . Skal í því sambandi bent á eigin vef Íðorðabankans . Hún miðlar fróðleik , skýringum og skýringatilgátum um uppruna og söguleg vensl íslenskra orða og orðmynda , jafnt úr fornu máli sem úr nútímaíslensku . Orðsifjabókin kom út á prenti 1989 á vegum Orðabókar Háskólans . MálfarsbankinnMálfarsbankinn geymir safn stuttra greina um málfarsleg efni . Þar er leitast við að benda á málnotkun sem almennt hefur verið talin best við hæfi í málsniðum vandaðs og hefðbundins íslensks ritmáls og í vönduðu töluðu máli . Efni Málfarsbankans á meðal annars rætur í svörum sem tekin hafa verið saman við málfarsráðgjöf á Íslenskri málstöð og síðar Stofnun Árna Magnússonar í íslenskum fræðum . Notendur geta raðað gagnasöfnunum sjö innbyrðis að eigin ósk með því að draga heiti þeirra með músinni upp eða niður á skjánum . Hægt er að loka fyrir niðurstöður úr tilteknu safni á skjánum . Í vinstra horni neðst er hnappur með tenglum í alla vefi Stofnunar Árna Magnússonar í íslenskum fræðum og samstarfsaðila . Hér má m.a. finna fleiri vefi um mál og málnotkun , á borð við Ritmálssafnið , Risamálheildina , Nýyrðavefinn og ISLEX , auk Málsins og gagnasafna innan þess . Notkun forsetninga með no. gaman ( hk. ) er stundum á reiki í nútímamáli , upp kemur vafi hvort nota skuli fs. að eða af . Í langflestum tilvikum er merkingarmunur þessara tveggja forsetninga reyndar skýr , merking ræðst þá m.a. af því hvort vísað er til hreyfingar ‘ hvert ’ eða hreyfingar ‘ hvaðan ’ , t.d. fara ( rétt / rangt ) að e-u [ aðferð ; aðför ] ; ganga ( hart ) að e-m [ aðgangsharður ] ; e-ð gengur af ( e-u ) [ afgangur ] og ganga af e-m dauðum . Hér sem endranær sker merking úr . Nú skal örfáum dæmum með stofnorðinu gaman teflt fram ásamt vísbendingum um vísun og merkingu innan hornklofa : að gamni sínu ‘ samkvæmt , eftir ’ : Að gamni mínu gjörði eg sagði barnið ... ( s 17 ( GÓl 10 ) ) ; Líkamslosti á þessu landi er hafður í ráðum [ þ.e. ræðum ] á milli manna að gamni svo sem ofdrykkja í Norvegi ( Íslhóm 99 v 6 ) . gaman er að e-u [ kyrrstaða ; hvar > ‘ með tilliti til ’ ] : Ekki er gaman að guðspjöllunum , enginn er í þeim bardaginn ( ÞjóðsJÁ II , 519 ) ; ‘ Gaman er að börnunum , ’ sagði bóndinn , hann átti sjö fíflin og áttunda umskiptinginn ( m 17 ( JRúgm I , 140 ) ) . gera sér gaman af e-u [ hreyfing ; hvaðan ] : gera sér gaman af litlu ; hann vissi fyrirsát Laugamanna fyrir Kjartani og vildi eigi segja honum en gerði sér af gaman og skemmtan af viðskiptum þeirra ( m 14 ( ÍF V , 160 ) ) . hafa gaman af e-u [ hreyfing ; hvaðan ] : Hafa gaman af knattspyrnu / bóklestri ... ; höfum vér gaman af öllu sem oss lystir ( ÍF IX , 9 ( 1330 – 1370 ) ) ; Hvort sem satt er eða eigi þá hafi sá gaman af , er það má að [ gamni ] verða , en hinir leiti annars þess gamans er þeim þykkir betra ( FN III , 151 ( 1300 – 1325 ) ) . henda gaman að e-u [ hreyfing ; hvert ] : hann henti alltaf gaman að sjálfum sér ( m 20 ( Móð II , 67 ) ) ; * Fyrr var oft í koti kátt , / krakkar léku saman , / þar var löngum hlegið hátt , / hent að mörgu gaman ( ÞErl 5 ) ; því að óskírð [ ‘ óhrein ’ ] eru þess eyru er gaman hendir að illum tíðindum eða sauryrðum ( Íslhóm 85 v 16 ; GNH 55 ) ; hvorki hentu þeir gaman að leikum né annarri skemmtun ( ÍslLaxd 1643 ) . Í ofangreindum orðasamböndum hefur málbeiting verið í föstum skorðum frá elstu heimildum fram til nútímamáls en nú virðist í sumum tilvikum gæta óvissu , skilin á milli af og að eru stundum óljós . Íhugunarvert er að svo virðist sem merkingarmunur nánast hverfi í tilteknum samböndum en það fyrirbrigði er reyndar hundgamalt , t.d. :